**ΟΜΑΔΙΚΟ ΚΥΠΕΛΛΟ ΑΤΤΙΚΗΣ «ΣΠΥΡΟΣ ΜΠΙΚΟΣ» 2022**

**ΠΡΟΚΗΡΥΞΗ ΑΓΩΝΩΝ**

Η Επιτροπή για την διεκπεραίωση του αγωνιστικού προγράμματος Αττικής,
 προκηρύσσει το Ομαδικό Κύπελλο «ΣΠΥΡΟΣ ΜΠΙΚΟΣ» 2022.

**1. ΣΥΣΤΗΜΑ ΑΓΩΝΩΝ - ΔΙΕΘΝΗΣ ΑΞΙΟΛΟΓΗΣΗ - ΠΑΡΑΒΟΛΟ ΣΥΜΜΕΤΟΧΗΣ**

1.1. Θα διεξαχθεί με ελβετικό σύστημα επτά (7) γύρων.

1.2. Το κύπελλο θα διεξαχθεί με ελληνική αξιολόγηση έλο και διεθνή αξιολόγηση έλο fide.

1.3. Σε περίπτωση που οι συμμετοχές είναι οκτώ (8) το σύστημα θα είναι πουλ.

1.4 Σε περίπτωση που οι συμμετοχές είναι λιγότερες από οκτώ (8), το κύπελλο δεν θα διεξαχθεί.

**2. ΠΡΟΓΡΑΜΜΑ ΑΓΩΝΩΝ**

2.1. Οι αγώνες θα διεξάγονται στις έδρες των σωματείων.

2.2. Ημέρες των αγώνων ορίζονται:

|  |  |  |  |
| --- | --- | --- | --- |
| 1ος γύρος: | Κυριακή | 06/11/2022 | ώρα 10:30 |
| 2ος γύρος: | Κυριακή | 13/11/2022 | ώρα 10:30 |
| 3ος γύρος: | Κυριακή | 20/11/2022 | ώρα 10:30 |
| 4ος γύρος: | Κυριακή | 27/11/2022 | ώρα 10:30 |
| 5ος γύρος: | Κυριακή | 04/12/2022 | ώρα 10:30 |
| 6ος γύρος: | Κυριακή | 11/12/2022 | ώρα 10:30 |
| 7ος γύρος: | Κυριακή | 18/12/2022 | ώρα 10:30 |

2.3. Αίτημα ομάδας για χρονική μετάθεση αγώνα μπορεί να γίνει αποδεκτό από τον Διευθυντή Αγώνων, για τεκμηριωμένα πολύ σοβαρό λόγο και μόνο με τη σύμφωνη γνώμη του αντίπαλου σωματείου. Ο αγώνας θα πρέπει να παιχτεί οπωσδήποτε πριν την προγραμματισμένη ημερομηνία και ώρα του αντίστοιχου γύρου.

2.4. Η επιτροπή διατηρεί το δικαίωμα μεταβολής του προγράμματος.

**3. ΧΡΟΝΟΣ ΣΚΕΨΗΣ**

3.1. Οι αγώνες θα διεξαχθούν με ηλεκτρονικά χρονόμετρα και χρόνο σκέψης, για κάθε αντίπαλο, 90 λεπτά για την ολοκλήρωση της παρτίδας. Επιπλέον, από την πρώτη κίνηση και για κάθε κίνηση που ολοκληρώνει ο σκακιστής /-στρια, παίρνει ακόμη τριάντα δευτερόλεπτα (30΄΄) χρόνου σκέψης.

3.2. Η καταγραφή των κινήσεων είναι υποχρεωτική σε όλη τη διάρκεια της παρτίδας.

3.3. Σκακιστής – σκακίστρια, που δεν έχει προσέλθει για να αγωνιστεί μετά την πάροδο 30 λεπτών από την έναρξη των αγώνων, μηδενίζεται. (άρθρο 6.7 FIDE Laws of Chess).

 **4. ΔΙΚΑΙΩΜΑ ΣΥΜΜΕΤΟΧΗΣ – ΑΡΧΙΚΗ ΚΑΤΑΤΑΞΗ**

4.1. Δικαίωμα συμμετοχής έχουν όλα τα σωματεία της Αττικής έως 2 ομάδες.
Σωματεία που δεν ανήκουν στη δύναμη της ΕΣΣΝΑ έχουν δικαίωμα συμμετοχής εκτός συναγωνισμού για τα έπαθλα (δεν κατατάσσονται στην τελική βαθμολογία).

4.2 Σε περίπτωση συμμετοχής σωματείου με περισσότερες από μία ομάδες, αυτές ονομάζονται κατά σειρά Α, Β.

4.3. Στην αρχική κατάταξη οι ομάδες θα τοποθετηθούν μετά από κλήρωση (random).

**5. ΣΥΝΘΕΣΕΙΣ ΤΩΝ ΟΜΑΔΩΝ**

5.1. Η σύνθεση είναι εξαμελής (6 γενικές σκακιέρες).

5.2. Οι σκακιστές δηλώνονται κατά σειρά πίνακα ΕΛΟ του α΄ εξαμήνου 2022 της Ε.Σ.Ο. και σε περίπτωση ίδιου ΕΛΟ Ε.Σ.Ο. με βάση τον αριθμό μητρώου τους (ο μικρότερος αριθμός δηλώνεται πρώτος).

Κοινοτικοί και αλλοδαποί σκακιστές κατατάσσονται στη σύνθεση κατ’ εξαίρεση με βάση το διεθνές τους ΈΛΟ (11/2022).

5.3. Τα μέλη των ομάδων πρέπει να έχουν έγκυρο Δελτίο Αθλητικής Ιδιότητας (Δ.Α.Ι.) της ΕΣΟ.

5.4. Επισημαίνεται ότι σύμφωνα το άρθρο 12 του ν. 4726 (ΦΕΚ 181 Α΄ 18/9/2020) οι σκακιστές-σκακίστριες εξαιρούνται από την υποχρέωση πιστοποίησης της υγείας τους και έκδοσης της κάρτας υγείας ως προϋπόθεση για τη συμμετοχή τους σε προπονήσεις και αγώνες.

**5.5. Στις 3 πρώτες σκακιέρες είναι υποχρεωτική η συμμετοχή αθλητών με ελληνική αξιολόγηση, ίση ή μεγαλύτερη του 1500.**

**5.6 Αθλητής που θα αγωνιστεί σε οποιαδήποτε από τις 3 πρώτες σκακιέρες μιας ομάδας (Α ή Β), χάνει το δικαίωμα να αγωνιστεί με την άλλη ομάδα του ίδιου σωματείου, μέχρι την ολοκλήρωση της διοργάνωσης.**

**6. ΒΑΘΜΟΛΟΓΙΑ**

6.1. Σε κάθε σκακιέρα η νίκη λαμβάνει 1 πόντο, η ήττα 0 πόντους ενώ στην ισοπαλία οι αντίπαλοι παίρνουν από μισό πόντο (0,5). Για κάθε ήττα χωρίς αγώνα αφαιρείται μισός πόντος (-0,5), μέχρι να μηδενιστούν όλοι οι πόντοι που συγκεντρώθηκαν (όχι αρνητικοί πόντοι). Το τελικό αποτέλεσμα της συνάντησης καθορίζεται από το σύνολο των πόντων που κατακτούν οι σκακιστές των σωματείων. Η νικήτρια ομάδα βαθμολογείται με 2 βαθμούς, σε περίπτωση ισοπαλίας οι δύο ομάδες παίρνουν από 1 βαθμό, ενώ η ηττημένη ομάδα παίρνει 0 βαθμούς.

6.2. Νίκη χωρίς αγώνα (α.α.) βαθμολογείται με 2 βαθμούς και 6 πόντους, ενώ από την ομάδα που ηττήθηκε χωρίς αγώνα αφαιρείται 1 βαθμός από τη συνολική της βαθμολογία, μετά και τον τελευταίο γύρο.

6.3. Σε περίπτωση που ομάδα κληρωθεί bye βαθμολογείται με 2 βαθμούς και 3,5 πόντους.

6.4. Ομάδα που θα μηδενιστεί χωρίς αγώνα δύο φορές, θεωρείται ότι αποχωρεί από το Κύπελλο.

6.5. Ομάδα που δεν προσήλθε σε αγώνα χωρίς να έχει ειδοποιήσει εγκαίρως (το αργότερο μέχρι το Σάββατο στις 17:00) το αντίπαλο σωματείο και τον Διευθυντή Αγώνων με κοινοποίηση στην Προσωρινή Διαιτητική Επιτροπή της ΕΣΣΝΑ, αποβάλλεται από το Κύπελλο.

6.6. Οι ομάδες που δεν εμφανίζονται σε διασυλλογικό αγώνα υποχρεούνται να καταθέσουν γραπτά και αιτιολογημένα (στο e-mail της ΕΣΣΝΑ ) έως τις 12:00 της επομένης γιατί δεν αγωνίστηκαν. Σε αντίθετη περίπτωση θα αποβάλλονται από τη διοργάνωση από το πρώτο "άνευ αγώνος".

6.7. Σωματείο, που αγωνίζεται με παραπάνω από μια ομάδες, σε περίπτωση αποχώρησης ομάδας (Α ή Β ή Γ κ.ο.κ) από την διοργάνωση, χάνει το δικαίωμα συμμετοχής του για την ίδια διοργάνωση του 2023.

**7. ΚΡΙΤΗΡΙΑ ΚΑΤΑΤΑΞΗΣ**

Για την τελική κατάταξη χρησιμοποιούνται κατά σειρά τα εξής κριτήρια:

• Βαθμοί,

• Κατάταξη (βαθμοί, πόντοι) του τουρνουά μεταξύ των ισόβαθμων ομάδων. Το κριτήριο δεν εφαρμόζεται αν κάποιος αγώνας μεταξύ των ισόβαθμων ομάδων δεν πραγματοποιήθηκε,

• Σύνολο πόντων,

• Κριτήριο Bucholtz (με άθροισμα πόντων),

Για τον υπολογισμό των κριτηρίων θα χρησιμοποιείται όπου χρειάζεται,
το κριτήριο "virtual opponent".

• Κλήρωση.

**8. ΔΙΕΥΘΥΝΤΗΣ ΑΓΩΝΩΝ- ΕΠΑΘΛΑ**

8.1. Διευθυντής αγώνων ορίζεται η Επιτροπή για την διεκπεραίωση του αγωνιστικού προγράμματος Αττικής

8.2. Στην 1η, 2η και 3η ομάδα θα απονεμηθούν Κύπελλα.

**9. ΔΙΑΙΤΗΣΙΑ – ΦΥΛΛΑ ΑΓΩΝΟΣ - ΥΠΟΧΡΕΩΣΕΙΣ ΣΩΜΑΤΕΙΩΝ**

9.1. Τους αγώνες διαιτητεύουν διαιτητές εγγεγραμμένοι στον Π.Ο.Δ. της Κ.Ε.Δ.

9.2. Ο Επικεφαλής Διαιτητής ορίζεται ο FA Λίτσας Ιωάννης.

9.3.α. Οι εντός έδρας ομάδες υποχρεούνται:

Να κοινοποιούν το φύλλο αγώνος στην ηλεκτρονική πλατφόρμα της Ε.Σ.Σ.Ν.Α. το αργότερο μέχρι την εκάστοτε Δευτέρα και ώρα 24:00 μετά τη διεξαγωγή του αγώνος.

9.3.β. Οι εκτός έδρας ομάδες υποχρεούνται:

Να ελέγχουν την ορθότητα του φύλλου αγώνος που κοινοποιήθηκε στην ηλεκτρονική πλατφόρμα και να επικοινωνούν με τον Επικεφαλής Διαιτητή για τυχόν παρεκκλίσεις από το πρωτότυπο φύλλο αγώνος μέχρι και την Δευτέρα και ώρα 17:00, πριν από τον επόμενο γύρο.

9.4. Το εντός έδρας σωματείο έχει την υποχρέωση να ενημερώνει την Π.Δ.Ε. - Ε.Σ.Σ.Ν.Α, τουλάχιστον, τρεις (3) ημέρες ΠΡΙΝ ΤΟΝ ΚΑΘΕ ΑΓΩΝΑ (ΚΑΘΕ ΠΕΜΠΤΗ) για τον διαιτητή που προτείνει να διαιτητεύει (και αναπληρωματικό). Σε αντίθετη περίπτωση η Π.Δ.Ε. - Ε.Σ.Σ.Ν.Α θα ορίζει διαιτητή του αγώνα, την αμοιβή του οποίου υποχρεούται να καλύψει πριν από την έναρξη του αγώνα το εντός έδρας σωματείο με οποιονδήποτε από τους διαθέσιμους νόμιμους τρόπους.

9.5. Η Π.Δ.Ε. - Ε.Σ.Σ.Ν.Α διατηρεί το δικαίωμα να ορίσει, με αιτιολογημένη απόφασή της, διαιτητή σε αγώνα διαφορετικό από αυτόν που προτείνει το εντός έδρας σωματείο, και την πιθανή αμοιβή του διαιτητή θα καλύψει το εντός έδρας σωματείο.

9.6. Η δήλωση προτεινόμενου διαιτητή θα πρέπει να γίνει μέσω της πλατφόρμας της Ε.Σ.Σ.Ν.Α. από: Διοργανώσεις, Τρέχουσες, επιλέγετε την αντίστοιχη διοργάνωση και από το πληροφορίες πηγαίνετε στο ορισμός διαιτητή. Εκεί συμπληρώνετε τα στοιχεία της αναμέτρησης και το όνομα του διαιτητή που προτείνετε και στο πεδίο σημειώσεις πρέπει να συμπληρώσετε τον ΑΜ ΕΣΟ ή το FIDE ID.

9.7.Τα σωματεία μαζί με την δήλωση συμμετοχής τους, θα πρέπει να δηλώνουν και όλους τους διαθέσιμους διαιτητές, στο σημείο όπου αναφέρεται στην δήλωση. Αν σωματείο δεν δηλώσει διαιτητή έως 3 μέρες πριν την συνάντηση (έως κάθε Πέμπτη) και δεν ενημερώσει την ΠΔΕ ΕΣΣΝΑ (Προσωρινή Διαιτητική Επιτροπή), στον ορισμό διαιτητών του γύρου, που θα ανακοινώνεται κάθε Παρασκευή, θα ορίζονται οι διαιτητές που δηλώθηκαν στην δήλωση συμμετοχής του κάθε σωματείου.

9.8**.** Η παρουσία διαιτητή στην συνάντηση, είναι ευθύνη του εντός έδρας σωματείου.
Αν ο διαιτητής απουσιάζει, το εντός έδρας σωματείο πρέπει να ενημερώσει άμεσα, είτε μέσω e-mail ( tedessna@yahoo.gr ) , είτε τηλεφωνικά την ΠΔΕ ΕΣΣΝΑ (Προσωρινή Διαιτητική Επιτροπή) για την μη παρουσία του διαιτητή και να βρει άμεσα αντικαταστάτη. Για κάθε αλλαγή διαιτητή θα πρέπει πρώτα να ενημερώνεται η ΠΔΕ ΕΣΣΝΑ (Προσωρινή Διαιτητική Επιτροπή.

9.9. Αγώνας, χωρίς παρουσία διαιτητή, δεν μπορεί να διεξαχθεί και ο αγώνας θα κατακυρώνεται υπέρ της εκτός έδρας ομάδος ως νίκη άνευ αγώνος.

**10. ΣΥΣΚΕΥΕΣ ΗΛΕΚΤΡΟΝΙΚΗΣ ΕΠΙΚΟΙΝΩΝΙΑΣ**

Απαγορεύεται η χρήση κινητών τηλεφώνων ή άλλων συσκευών ηλεκτρονικής επικοινωνίας από τους σκακιστές/τριες κατά τη διάρκεια της παρτίδας τους. Εάν μία τέτοια συσκευή ηχήσει ή διαπιστωθεί χρήση της καθ’ οιοδήποτε τρόπο τότε ο υπαίτιος αθλητής θα μηδενίζεται.

 **11. ΕΝΣΤΑΣΕΙΣ**

11.1. Ενάντια σε απόφαση του Διαιτητή ή του Επικεφαλής Διαιτητή ασκείται ένσταση σύμφωνα με τα σχετικά άρθρα του Κανονισμού Αγώνων της Ε.Σ.Ο. και κατατίθεται στο Διευθυντή Αγώνων μαζί με παράβολο ύψους πενήντα (50) ευρώ. Σε περίπτωση μερικής ή ολικής αποδοχής της ένστασης το παράβολο επιστρέφεται.

11.2. Η ένσταση μπορεί να υποβληθεί το αργότερο είκοσι τέσσερις (24) ώρες μετά την προγραμματισμένη έναρξη του αγώνα, στον οποίο αναφέρεται.

11.3. Επιτροπή Ενστάσεων ορίζεται η Επιτροπή Ενστάσεων της Π.Δ.Ε. - Ε.Σ.Σ.Ν.Α.

**12. ΔΗΛΩΣΕΙΣ ΣΥΜΜΕΤΟΧΗΣ**

**12.1. Οι δηλώσεις συμμετοχής γίνονται μέχρι την Τρίτη 1/11/2022 και ώρα 23:59** αποκλειστικά μέσω του <http://www.essnachess.gr>

12.2. Οι δηλώσεις συμμετοχής δε θα επιτρέπονται μετά την παραπάνω ημερομηνία. Ομάδες που δηλώνονται εκπρόθεσμα θα μετέχουν από τον 2ο γύρο.

12.3. Επιτρέπεται η δήλωση συμμετοχής νέων ομάδων μέχρι και τον 3ο γύρο, η δήλωση της οποίας πρέπει να γίνει εγγράφως στον Διευθυντή Αγώνων, με ταυτόχρονη ενημέρωση του Ε.Δ., πριν το πέρας του 2ου γύρου.

12.4. Με τη δήλωση συμμετοχής το σωματείο αποδέχεται πλήρως και χωρίς επιφύλαξη όλους τους όρους της προκήρυξης.

**13. ΑΓΩΝΙΣΤΙΚΟ ΥΓΕΙΟΝΟΜΙΚΟ ΠΡΩΤΟΚΟΛΛΟ – ΥΠΕΥΘΥΝΟΣ COVID-19**

13.1. Οι αγώνες θα πραγματοποιηθούν σύμφωνα με τα όσα ρητά ορίζονται στο ισχύον Αγωνιστικό Υγειονομικό Πρωτόκολλο της ΕΣΟ και τις Διευκρινιστικές Οδηγίες της Γενικής Γραμματείας Αθλητισμού για την άθληση στο σύνολο της Επικράτειας, υπό το καθεστώς ειδικών περιοριστικών μέτρων για την αντιμετώπιση της πανδημίας COVID 19 που μπορούν να βρεθούν στον σύνδεσμο:
<https://gga.gov.gr/component/content/article/278-covid/2981-covid19-sports>

**14. ΚΑΝΟΝΙΣΜΟΙ**

Για κάθε ζήτημα που δεν προβλέπεται από αυτή την προκήρυξη ισχύουν οι κανονισμοί των διασυλλογικών πρωταθλημάτων της Ε.Σ.Σ.Ν.Α. και της Ε.Σ.Ο. καθώς και οι οδηγίες της Κ.Ε.Δ..